hotchpotch/miracl-hf-unified huggingface dataset:
Sudet (jääpallo)
Sudet perustettiin alun perin Viipurissa 13. joulukuuta 1912 nimellä Wiipurin Bandy & Jalkapalloseura. Nimi vaihtui Wiipurin Susiksi vuonna 1924. Seura muutti Helsinkiin 1940 ja vuonna 1950 seurasta tuli Sudet ry. Kouvolaan seura muutti 1962.
Sudet selviytyi jääpallon SM-finaaliin 1913, mutta hävisi sen HIFK:lle maalein 3–4. Tämän jälkeen Sudet voitti kuusi perättäistä mestaruutta. Kolmena seuraavana vuonna 1914–1916 se voitti loppuottelussa HIFK:n. Ottelut päättyivät lukemiin 6–4, 8–2 ja 8–3. Vuonna 1917 se voitti Kiffenin SM-loppuottelussa maalein 11–2. Vuonna 1918 SM-kilpailuja ei järjestetty, mutta seuraavana vuonna Sudet päihitti SM-loppuottelussa HIFK:n samoin lukemin 11–2. Sudet viimeisteli mestaruusputkensa voittamalla vuoden 1920 mestaruuden. Loppuottelussa kaatui HPS maalein 8–3.
Sudet pelasi viimeisen jääpallosarjakautensa Suomisarjassa kaudella 1968.
Keväällä 2013 Lappeenrannassa perustettiin uusi Susien nimeä kantava jääpallon erikoisseura Wiipurin Sudet.
Cool Japan
Cool Japan () on käsite, liike tai politiikka, jonka mukaan Japani on maailmanlaajuinen viihteen, teknologian, taiteen, muodin, musiikin ja nykykulttuurin muotisuuntausten luoja.
Toimittaja Douglas McGray kirjoitti "Foreign Policy" -lehdessä vuonna 2002, että Japanin todellinen valta tuli sen populaarikulttuurin, kuten mangan, animen ja pelien, vetovoimasta. Kirjoitus käännettiin japaniksi seuraavana vuonna ja se sai monet japanilaiset suhtautumaan maansa populaarikulttuuriin vakavasti. Cool Japanista tuli suosittu puheenaihe poliitikkojen, muun muassa Tarō Asōn, parissa. Japanin vientijärjestö JETRO ilmoitti, että vuosina 1992–2004 Japanin ulkomaanvienti oli kasvanut keskimäärin 20 prosenttia, mutta animen, mangan, muodin ja elokuvien vienti oli kasvanut 300 prosenttia.
"Henkien kätkemä" voitti parhaan animaatioelokuvan Oscar-palkinnon vuonna 2003 ja Japanin hallitus alkoi pian tukea otaku-kulttuuria. Ulkoministeriön vuoden 2004 julkaisussa viitattiin Cool Japaniin ja ehdotettiin, että maan taloutta, yhteiskuntaa ja kulttuuria voisi piristää vahvistamalla Japanin brändiä, erityisesti levittämällä maan ”niin sanottua alakulttuuria, kuten animaatiota, elokuvia, sarjakuvia (mangaa) ja japanilaista keittiötä”. Asō nimitettiin Japanin pääministeriksi syyskuussa 2008. Hän sanoi julkisesti, että aikoi käyttää Cool Japanin pehmeää valtaa parantaakseen talous- ja kansainvälisiä suhteita. Julkinen keskustelu Cool Japanin mahdollisuuksista keskittyi Akihabaraan, jota on pidetty Japanin populaarikulttuurin keskuksena. Tämän vuoksi Akihabaraan on panostettu ja sitä on siistitty.
Japanilainen filosofi Hiroki Azuma on huomauttanut, että Douglas McGray ei ole Japanin eikä populaarikulttuurin asiantuntija ja sanonut, että hallituksen ei tulisi ottaa hänen neuvojaan vakavasti.
The Magnetic North
Magnetic North on brittiläinen yhtye, joka perustettiin Lontoossa. Yhtye koostuu multi-instrumentalisti Simon Tongista (soittanut ennen yhtyeissä: Verve, Blur ja Good, Bad & the Queen), orkneylaisesta muusikosta Gawain Erland Cooperista ja laulaja, säveltäjä Hannah Peelistä. Yhtye julkaisi debyyttialbuminsa, 6. toukokuuta 2012.
Luettelo Suomen virallisen latauslistan ykkösistä vuonna 2013
Tämä on luettelo Suomen virallisen latauslistan kärkipaikkaa hallussaan pitäneistä artisteista ja singleistä vuonna 2013.
Fredrik Granatenhjelm
Fredrik Granatenhjelm (alk. Granatenhielm; 1. toukokuuta 1708 Odensjö, Barnaps, Smoolanti – 13. joulukuuta 1784 Helsinki) oli ruotsalaissyntyinen majuri, joka palveli Viaporin varuskunnassa. Hän oli filantrooppi, ja harrasti ”puhdasta elämää” ja hyväntekeväisyyttä. Hänen hautansa, niin sanottu vapaamuurarin hauta, sijaitsee Helsingin Kaisaniemen puistossa.
Burry Stander
Burry Willie Stander (16. syyskuuta 1987 Port Shepstone, KwaZulu-Natal – 3. tammikuuta 2013 KwaZulu-Natal) oli eteläafrikkalainen maastopyöräilijä.
Pekingin olympialaisissa 2008 Stander sijoittui maastoajossa 15:nneksi. Lontoon olympialaisissa 2012 hän oli samassa lajissa viides.
Stander kuoli 3. tammikuuta 2013 jäätyään lähellä kotiaan taksin alle.
Telford Tigers
Telford Tigers on englantilainen jääkiekkojoukkue Telfordin kaupungista. Joukkue on perustettu vuonna 1985 ja se pelaa maan toiseksi korkeimmalla sarjatasolla English National Ice Hockey Leaguessa.
Kurkijoen kihlakunta
Kurkijoen kihlakunta () oli yksi Viipurin läänin kihlakunnista. Kihlakunta käsitti historiallisen Karjalan maakunnan keskiosan eli Keski-Karjalan eteläiset kunnat, ja samalla myös Laatokan Karjalan eteläisimmät kunnat. Vastaavasti Keski-Karjalan pohjoiset kunnat kuuluivat Sortavalan kihlakuntaan.
Kihlakunta perustettiin vuonna 1863, ja alkujaan siihen kuuluivat Jaakkiman, Kurkijoen ja Parikkalan kunnat. Vuoden 1923 alusta lukien aloitti toimintansa Simpeleen kunta, kun Kivijärven ja Änkilän kylät olivat irtautuneet Parikkalasta.
Samaisena vuoden (1923) alussa myös Lumivaara erosi Jaakkimasta omaksi kunnaksi. Lumivaaran kunta tuli käsittämään kymmenen entistä Jaakkiman kunnan kylää: Harvio, Huhtervu, Ihala, Kalksalo, Kesvalahti, Kostamojärvi, Kuhkaa, Kumola, Oinaanvaara ja Tervajärvi.
Jaakkimasta erosivat vielä Sieklahden ja Lahdenpohjan kylät muodostaen vuoden 1924 alusta toimintansa aloittaneen Lahdenpohjan kauppalan. Entisen suur-Parikkalan koilliset kylät itsenäistyivät vuonna 1929, jolloin perustettiin Saaren kunta.
Kihlakunta lakkautettiin vuonna 1945, koska suurin osa sen alueista eli Jaakkiman, Kurkijoen ja Lumivaaran kunnat sekä Lahdenpohjan kauppala kokonaisuudessaan olivat kuuluneet Neuvostoliitolle Moskovan välirauhassa luovutettuihin alueisiin. Parikkalan, Saaren ja Simpeleen kunnat, joiden alueista osa oli myös luovutettu Neuvostoliitolle, liitettiin osaksi Jääsken kihlakuntaa, joka jatkoi toimintaansa alueluovutuksista huolimatta.
Vuonna 1940 Kurkijoen kihlakuntaan kuuluivat seuraavat kunnat:
Kihlakunnan maapinta-ala oli 2 175,11 km² (1.1.1938), ja sen väkiluku oli 42 949 henkeä (31.12.1939).
Johan Graan
Johan Graan, myös: Gran (k. 1679) oli isänpuoleiselta suvultaan saamelaissyntyinen ruotsalainen maaherra. Hän oli vuodesta 1653 Västerbottenin läänin sekä lisäksi vuodesta 1654 Pohjanmaan läänin maaherra. Hänen sarjassa "Handlingar rörande Skandinaviens historia XXXI" julkaistu kirjeenvaihtonsa antaa tietoja Lapin 1600-luvun oloista.
Corinaldo
Corinaldo on kunta Anconan maakunnassa Marchen hallintoalueella Keski-Italiassa. Kunnassa on noin 5 000 asukasta.
Seventh Son
Seventh Son on vuonna 2015 ensi-iltansa saanut brittiläinen fantasiaelokuva, jonka ohjasi Sergei Bodrov.
Elokuvan tarina perustuu Joseph Delaneyn "The Wardstone Chronicles" -fantasiakirjasarjan ensimmäiseen osaan "The Spook’s Apprentice". Jeff Bridges esittää pahoja henkiä manaavaa ja häijyjä noitia nalkittavaa velhoa. Noidan roolissa nähdään Julianne Moore. Velhon nuorta oppipoikaa esittää Ben Barnes.
Marcelo da Veiga
Marcelo da Veiga (30. joulukuuta 1892 Príncipe – 1976) oli sãotomépríncipeläinen Príncipen saarella syntynyt runoilija, aktivisti ja parlamentaarikko.
Da Veiga sai innoitusta toisen sãotomépríncipeläisen runoilijan Caetano Costa Alegren (1864–1890) töistä. Da Veiga käytti runojaan aseena, ja hän kirjoittikin sotaisia runoja. Hänen merkittävin runokokoelmansa on postuumisti vuonna 1989 julkaistu "O canto do Ossôbó", jossa on tuotantoa kuudelta vuosikymmeneltä.
Pinkjärvi
Pinkjärvi on Satakunnassa Eurajoella sijaitseva järvi. Pohjoispuoli järvestä on entistä Luvian kuntaa, eteläosa on vanhastaankn kuulunut Eurajokeen.
Vajaan 280 hehtaarin suuruinen järvi on Kokemäenjoen ja Eurajoen vesistöalueiden välissä. Se laskee vetensä noin kymmenen kilometrin pituisen lasku-uomansa kautta Selkämereen Luvian Laitakarin pohjoispuolelle. Pinkjärven laskujokea kutsutaan aluksi "Pinkjärvenojaksi" ja mereen se virtaa "Harjajuopa" -nimisenä kapeana jokena. Ojan luusuaan on suunniteltu patoa, mutta vielä toistaiseksi Pinkjärvi on säännöstelemätön.
Järven Eurajokeen vanhastaan kuulunut eteläpuolisko on osa Pinkjärven Natura 2000 -suojelualuetta. Pinkjärven Natura-alueeseen kuuluu myös suorantainen Ylisenjärvi, sekä ympäröiviä metsiä. Tämä Eurajoen puoleinen osa on kuulunut 1920-luvulta lähtien Metsähallitukselle ja on kokonaan rakentamaton. Järven Luvian puoleisilla rannoilla on runsaasti vapaa-ajan asutusta, mutta senkin rannat ovat säilyneet pitkälti erämaisina. Metsähallituksen omistamalla 17 neliökilometrin laajuisella alueella järven itäpuolella kulkee useita suosittuja retkeilyreittejä. Retkeilyalue vastaa rajoiltaan Natura-aluetta. Tästä Eurajoen pohjoisesta metsäseudusta on käytetty myös nimitystä Tokinmaa.
Järven pohjoispuolella sijaitsevat pienempi noin 40 hehtaarin kokoinen Rekojärvi, jonka kapea kannas erottaa Pinkjärvestä ja noin 25 hehtaarin laajuinen Riihijärvi, jota suo-oja yhdistää Pinkjärveen. Lännestä Pinkjärveen laskevat Natura-alueella kokonaan sijaitsevat Iso Ylistenjärvi ja Vähä Ylistenjärvi. Isoon Ylistenjärveen laskee koillisesta Eurajoella sijaitseva, Lastensuon Natura 2000 -suojelualueeseen kuuluva pieni Lastensuonjärvi.
Oulunsalo (täsmennyssivu)
Oulunsalo voi tarkoittaa seuraavia:
The Next One
The Next One (suom. "Seuraava") on lempinimi, joka on annettu seuraaville jääkiekkohyökkääjille:Lempinimi on muunnos Wayne Gretzkystä käytetystä nimestä "The Great One". Se siis kertoo, että pelaajaa on jossain vaiheessa verrattu Wayne Gretzkyyn tai pidetty tämän seuraajana. Tähän päivään mennessä kukaan lempinimen saaneista pelaajista ei ole kuitenkaan kyennyt rikkomaan Gretzkyn NHL-ennätyksiä. Lähimpänä oli aikanaan Mario Lemieux, mutta koska hän pelasi NHL:ssä yhtaikaa kuin Gretzky, media ei kutsunut häntä "seuraavaksi" vaan käytti hänestä lempinimeä "The Magnificent One".
Luke Shaw
Luke Paul Hoare Shaw (s. 12. heinäkuuta 1995 Kingston upon Thames, Englanti) on englantilainen jalkapallopuolustaja, joka pelaa Englannin Valioliigan Manchester Unitedissa.
Kingston upon Thamesista kotoisin oleva Shaw pelasi Southampton akatemia- ja reservijoukkueissa ennen edustusjoukkuedebyyttiään vuonna 2012. Media kutsui häntä "uudeksi Gareth Baleksi", joka tuli samasta junioriakatemiasta. Shaw herätti suurta kiinnostusta useissa englantilaisjoukkueissa kuten Arsenalissa, Chelseassa ja Manchester Cityssä. 13. tammikuuta 2012 Southamptonin manageri Nigel Adkins kertoi, että Shaw ei ole myyntävänä: 
Shaw debytoi Southamptonin edustusjoukkueessa 28. tammikuuta 2012 FA Cupin neljännellä kierroksella uusintaottelussa Millwallia vastaan.
Kesällä 2012 hänet nostettiin Englannin valioliigaan nousseeseen edustusjoukkueeseen. 5. marraskuuta 2012 Shaw debytoi Valioliigassa vieraspelissä West Bromwich Albionia vastaan tullessaan Danny Foxin tilalle. Hän pelasi ensimmäistä kertaa täydet minuutit seuraavassa ottelussa Swansea Cityä vastaan. Hän pelasi kaikkiaan 25 valioliigaottelua kaudella 2012–2013 ja 35 ottelua kaudella 2013–2014.
Kesällä 2014 Shaw siirtyi Manchester Unitediin yli 26 miljoonan punnan siirtosummalla. Hän kärsi kaudella 2014–2015 useista loukkaantumisista, ja pelasi vain 16 valioliigaottelua. Hän ehti pelata kaudella 2015–2016 vain viisi valioliigaottelua ennen kuin mursi jalkansa syyskuun puolivälissä ja oli koko loppukauden sivussa. Seuraavan kauden aluksi hän oli voittamassa FA Community Shieldiä.
Shaw edusti Englannin alle 16-, 17 ja 21-vuotiaiden maajoukkueita. Ensimmäisen A-maaottelunsa hän pelasi Tanskaa vastaan maaliskuussa 2014. Hän pelasi MM-kilpailuissa 2014 ottelussa Costa Ricaa vastaan..
Shaw on pelityyliltään hyökkäävä laitapuolustaja ja hänen vahvuutensa ovat nopeudessa, kuljetuksissa, pallokontrollissa ja vapaapotkuissa. Trevor Brooking on kuvaillut Shawia "teknillisesti erittäin lahjaakkaksi".
Puolustushallinnon rakennuslaitos
Puolustushallinnon rakennuslaitos, joskus myös Puolustushallinnon Rakennuslaitos, (lyh. PHRAKL) on Suomen valtion virasto, joka vastaa puolustushallinnon kiinteistötoimen asiantuntijatehtävistä sekä palvelutuotannon järjestämisestä. Sen tehtävänä on puolustushallinnon kiinteistötoimi ja ylläpitö sekä rakentaminen puolustusvoimien varuskunnissa ja muissa yksiköissä sekä mm. varikoilla ja ampuma-alueilla.
Puolustushallinnon rakennuslaitos perustettiin vuonna 1994.Johtajana toimii Pekka Salojärvi.
Laitoksen liikevaihto vuonna 2015 oli 166, miljoonaa euroa. Vuonna 2015 ylläpidettävä huoneistoala oli 2,65 milj. m², josta puolustushallinnon osuus on 2,5 milj. m². Puolustushallinnon rakennuslaitoksen henkilötyövuosimäärä oli 749 vuonna 2015.
Laitoksen yhteistyökumppaneita ovat mm. puolustusministeriö, puolustusvoimien joukko-osastot ja yksiköt, Senaatti-kiinteistöt, Kruunuasunnot Oy, Leijona Catering Oy, Metsähallitus, Liikennevirasto ja Finavia Oyj.
Puolustushallinnon rakennuslaitoksen lyhenteenä käytetään "PhRakL". Sen motto on "Parhaat palveluratkaisut".
Laitoksen edeltäjiä olivat Puolustusministeriön rakennustoimisto (PLMRakTsto), Puolustusministeriön Rakennustyö -ja Rakennustoimisto, Puolustusministeriön teknillisen osaston rakennustoimisto ja Sotaministeriön majoitus- ja kasarmitoimisto.
Puolustusvoimauudistus vaikutti rakennuslaitoksen tulevaisuuteen varuskuntien lakkauttamisen ja puolustusvoimien organisaatiouudistusten myötä, kun mm. Keuruun ja Kontiorannan toimipisteistä luovuttiin. Sekä on myös toiminut Ylämyllyn varuskunnassa oma PLMRakTsto yksikkö vuoteen 1996 varuskunnan toiminan lakkaamiseen asti. Jolloin paljon koneista yms siirtyi kontiorantaan ylämyllyltä.
Kiettareenluoto
Kiettareenluoto (myös "Kiettare") on Kokemäenjoen suurin saari. Se sijaitsee Kokemäellä, noin viisi kilometriä kaupungin keskustan itäpuolella. Pieni kaistale saaren itäreunasta kuuluu Huittisiin.
Noin 18 neliökilometrin kokoinen Kiettareenluoto muodostuu kahden Kokemäenjoen haaran, "Kyttälänhaaran" ja "Kiettareenhaaran" väliin. Se on hieman yli seitsemän kilometrin pituinen ja leveimmältä kohdaltaan saarella on mittaa kolme kilometriä. Kiettareenluoto kuuluu Suomen sisävesien 30 suurimman saaren joukkoon. Se on myös Satakunnan maakunnan suurin saari merialueetkin mukaan lukien.
Saaren itäpäässä sijaitsee kaksi keidassuota. "Aronsuo" ja "Kiettareensuo" kuuluvat molemmat Puurijärven ja Isosuon kansallispuistoon. Kiettareenluodon reunoja ympäröi viljelysmaa, mutta saaren sisäosa on soiden lisäksi suurimmaksi osaksi kangasmetsää.
Kiettareenluotoon johtaa yksi maantiesilta ja yksi lossi. 86 metrin pituinen riippusilta rakennettiin vuonna 1958. Lisäksi saaresta johtaa vuonna 2000 valmistunut silta läheiseen Vitikkalanluotoon, jonne ainoa maantieyhteys kulkee Kiettareen kautta.
Sid L’Mokhtar
Sid L’Mokhtar () on maalaiskunta () Chichaouan provinssissa Marrakech-Tensift-El Haouzin hallintoalueella Marokossa. Asukkaita Sid L’Mokhtarissa oli vuoden 2004 väestönlaskennassa 19 188. Pinta-alaa Sid L'Mokhtarilla on 300 neliökilometriä. Maalaiskunta perustettiin vuonna 1959.
Sid L’Mokhtar sijaitsee Chichaouan provinssissa Marrakech-Tensift-El Haouzin hallintoalueella. Pinta-alaa maalaiskunnalla on 300 neliökilometriä. Idässä maalaiskunta rajautuu Ahdilin maalaiskuntaan ja etelässä Ouled Moumnan maalaiskuntaan. Lännessä ja pohjoisessa Sid L’Mokhtar rajautuu Essaouiran provinssiin kuuluviin Oulad M’Rabetin, M’Ramerin, Mzilaten ja Sidi M’Hamed Ou Marzouqin maalaiskuntiin. Sid L’Mokhtarin keskusta, jota kutsutaan nimellä Sid L Mokhtar, on muodostunut "souk"-torialueen ympärille useista kaupunginosista, joita kutsutaan ranskaksi nimellä "douars anciens". Keskustaa puolestaan ympäröivät lukuisat ”maalaiskaupunginosat” (), joille luonteenomaista on maatalous. Chichaouasta Essaouiraan kulkeva route régionale 207 -tie kulkee Sid L’Mokhtarin läpi itä–länsisuunnassa. Muuten maalaiskunnan tieverkko on huonosti kehittynyt.
Sid L’Mokhtarin maalaiskunnan ympäristöongelmia ovat esimerkiksi riittämätön jätehuolto ja puutteelliset saniteettitilat. Maalaiskunnan tuottamat kiinteät jätteet kuljetetaan neljän kilometrin päähän länteen Essaouiraan johtavan route régionale 207 -tien varteen. Tämä hankaloittaa Sid L’Mokhtarin keskustan kehittämistä, tuo hajuhaittoja ja uhkaa esimerkiksi pohjavettä.
Sid L’Mokhtarin asukkaat kuuluvat muun muassa saharalaista alkuperää olevaan Oulad Bou Sbaa -heimoon, ja he ovat asuttaneet seutua 1000-luvulta lähtien. Muita alueen heimoja ovat Hmar, Chaidma ja Mtougua. Maalaiskunta on saanut nimensä šeikki Sidi Mokhtarin mukaan. Asukkaita Sid L’Mokhtarissa oli vuoden 2004 väestönlaskennassa 19 188, joista viisi oli ulkomaalaista. Kotitalouksia oli 3 669. Maalaiskunnan keskuksessa Sid L Mokhtarissa oli vuoden 2004 väestönlaskennassa 11 138 asukasta ja ympäröivällä maaseudulla puolestaan 8 050. Vuonna 1994 asukkaita oli 16 963 ja kotitalouksia 3 069. Keskuksessa asui tuolloin 9 846 asukasta.
Sid L’Mokhtarin asukkaiden pääelinkeinot ovat lampaiden ja nautojen kasvatus sekä maanviljely. Maalaiskunnan ongelmia ovat kuitenkin maatalouttakin vaikeuttavat kuivuuskaudet sekä työttömyys. Myös lukutaidottomuusaste on korkea, ja etenkin tytöt putoavat koulutuksesta. Syynä tähän on esimerkiksi se, että koulut sijaitsevat kaukana. Sid L'Mokhtarissa on yksi sairaala.
Mattia De Sciglio
Mattia De Sciglio (s. 20. lokakuuta 1992 Milano) on italialainen jalkapalloilija, joka on pelipaikaltaan laitapuolustaja. Hän edustaa Serie A:ssa pelaavaa Juventusta, johon hän liittyi vuonna 2017. Italian jalkapallomaajoukkueessa hän on pelannut 37 ottelua marraskuun 2018 loppuun mennessä.
Bakaye Traoré
Bakaye Traoré (s. 6. maaliskuuta 1985 Bondy, Ranska) on malilainen jalkapalloilija. Hänen pelipaikkansa on keskikentän keskellä. Traoré edustaa italialaista AC Milania. Hän on pelannut Malin maajoukkueessa vuodesta 2009 lähtien.
Suomen Perusta
Suomen Perusta -säätiö on Perussuomalaiset puoleen perustama ajatushautomo. Ajatuspajan tarkoituksena on suomalaista kansanvaltaista yhteiskuntaa kehittävän yhteiskunnallisen tutkimuksen, keskustelun ja päätöksenteon edistäminen. Ajatuspaja harjoittaa tutkimus- ja julkaisutoimintaa sekä järjestää keskustelutilaisuuksia ja seminaareja. Ajatuspajan tavoitteena on osallistua yhteiskunnalliseen keskusteluun tuomalla esiin uusia mielipiteitä, näkökulmia ja ratkaisuja jotka perussuomalaiset kokevat tärkeiksi. Säätiö kertoo, ettei se ole riippuvainen puolueen linjauksista, vaan se pyrkii antamaan uusia näkökulmia poliittiseen keskusteluun.
Ensimmäinen Suomen Perustan tutkimus teetettiin Pellervon taloustutkimuksella euron tulevaisuudennäkymistä. Tämän lisäksi ensimmäiset tutkimukset liittyvät kuntapalveluihin, maahanmuuton kustannuksiin ja kotouttamiseen.
Narendra Modi
Narendra Damodardas Modi (s. 17. syyskuuta 1950) on intialainen poliitikko ja Intian pääministeri 26. toukokuuta 2014 lähtien. Aiemmin hän toimi neljä peräkkäistä kautta Gujaratin osavaltion pääministerinä lokakuusta 2001 alkaen.
Modin puolue BNP sai murskavoiton Intian vuoden 2014 parlamentti­vaaleissa, ja Modi matkusti riemusaatossa Delhiin kokoamaan seuraavaa hallitusta.
Modia on pidetty talouden uudistajana, ja hänen kaudellaan Intiasta on tullut maailman nopeimmin kasvava suuri talous, 7,9 % vuonna 2015. Hän on ajanut läpi pitkään paikallaan junnanneita uudistuksia, kuten sekavien verojen korvaaminen valtakunnallisella arvonlisäverolla ja konkurssilainsäädännön uudistaminen. The Economist -lehden mukaan paljon enemmänkin olisi pitänyt uudistaa, kuten jäykkiä työmarkkinalakeja, ja tehdä maan ostamisesta helpompaa. Myöskään useimpien setelien mitätöinti harmaan talouden kitkemiseksi ei ollut onnistunut.
Modin hindunationalistinen Intian kansanpuolue (BJP) oli Gujaratissa vallassa, kun äärihindujen ja muslimivähemmistön väkivaltaisuudet, joissa kuoli noin tuhat ihmistä, tapahtuivat vuonna 2002. Modin väitetään hiljaisesti hyväksyneen yhteenotot. Intian 70-vuotispäivän puheessaan Modi kehotti kansalaisia vastustamaan uskonnollista väkivaltaa ja suvaitsemattomuutta. Äärinationalistit olivat tappaneet toistakymmentä ihmistä parina edeltävänä vuonna lehmän kunnian nimissä, myös muslimeja. Hän myös toivoi Kashmiriin halauksia luotien sijaan.
Modi vihittiin järjestettyyn avioliittoon 17-vuotiaana, mutta hän ei ole juurikaan elänyt vaimonsa kanssa. Vuoden 2014 vaalien alla hänen sanottiin salailleen avioliittoaan. Elämäkerturin mukaan avioliittoa ei ole "pantu täytäntöön".
Kaikki tai ei mitään
Kaikki tai ei mitään tarkoittaa seuraavia asioita:
Axel Grandell
Axel Grandell (1. elokuuta 1899 Nauvo – 6. marraskuuta 1993 Turku) oli suomalainen liiketaloustieteilijä. Hän oli 1951–1965 Åbo akademin kauppakorkeakoulun liiketaloustieteen professori, vararehtori 1950–1957 ja rehtori 1957–1965.
Axel Granfelt
Axel Granfelt viittaa ainakin seuraaviin henkilöihin:
Pappagallo
Pappagallo on Green Taste Oy:n valmistamien italialaistyyppisten jäätelöiden ja sorbettien tuotemerkki. Tuotteet valmistetaan pitkälti käsityönä perinteisten italialaisten reseptien mukaan. Tuotteet valmistetaan Vantaalla. Pappagallo-jäätelöt ovat gelatotyyliin maitojäätelöitä, ja niissä on rasvaa noin 8 prosenttia, sokeria noin 24. Maidottomissa sorbeteissa rasvaa on alle prosentin ja sokeria noin 29 prosenttia.
Tuotemerkin nimi Pappagallo tarkoittaa italiaksi papukaijaa.
Pappagallon toi Suomeen italialainen Giorgio Gallo. Sittemmin jäätelöiden valmistustoiminta siirtyi Jäätelömestarit-yritykselle, jonka liiketoiminnan Arho Nordic osti vuonna 2012. Maaliskuussa 2015 yritys muutti nimensä ja toimii tällä hetkellä nimellä Green Taste.
Kesällä 2010 Helsingin Sanomat arvioi Espoon Suomenojalla Merituuli-ostoskeskuksessa sijainneen Pappagallo-kioskin antimia. Toimittajan mukaan vadelmasorbetti oli ”kuin vattuja söisi, siinä on siemenetkin mukana”. Suklaajäätelöä hän luonnehti tummaksi ja voimakkaan makuiseksi, lakritsijäätelöä salmiakkimaiseksi. Animalia ry:n vegaaniraati valitsi vuonna 2011 maidottomien jäätelötuotteiden makutestinsä voittajaksi Pappagallon mangosorbetin, jota raati kuvasi raikkaaksi, todella mangoiseksi, täyteläiseksi, mehukkaaksi, aidon mangon makuiseksi, hedelmäiseksi ja sopivan makeaksi.
Bruno Granit-Ilmoniemi
Bruno Granit-Ilmoniemi (sukunimi vuoteen 1906 "Granit" ja vuodesta 1907 "Ilmoniemi", käytti myös nimeä "Granit-Ilmoniemi", 27. tammikuuta 1855 Kuopion maalaiskunta – 30. kesäkuuta 1939 Kuopio) oli suomalainen oppikoulun lehtori ja kunnallisneuvos.
Bruno Granit-Ilmoniemen vanhemmat olivat kappalainen, varapastori August Fredrik Granit (1824–1907) ja Johanna Elisabet Sandman (k. 1922). Hän pääsi ylioppilaaksi Kuopion lukiosta 1872 ja valmistui Helsingin yliopistosta filosofian kandidaatiksi 1878. Hän oli ensin Kuopion reaalikoulun ja sittemmin Kuopion tyttökoulun ruotsin ja suomen kielen kollegana ja lehtorina 1880–1917. Granit-Ilmoniemi sai kunnallisneuvoksen arvon 1919. Hän oli Kuopion osuusmeijerin isännöitsijänä, naisten kotiteollisuusopetuskomitean puheenjohtajana 1908–1915, Kuopion maalaiskunnan valtuuston puheenjohtajana 1925–1927 ja Kuopion maanviljelysseuran varapuheenjohtajana vuodesta 1898..
Bruno Granit-Ilmoniemi oli naimisissa vuodesta 1881 Bertha Laguksen kanssa. Heidän poikansa oli jääkärieversti Tauno Ilmoniemi (1893–1934). Bruno Granit-Ilmoniemen veljiä olivat sukututkija Eeli Granit-Ilmoniemi ja valokuvaaja Karl Granit.
Granit-Ilmoniemi tunnettiin myös hevoskasvattajana. Hänen tunnetuin kasvattinsa oli 1900-luvun alkuvuosien legendaarinen suomenhevosravuri Eino-Vakaa.
Nimellä "Bruno Granit":
Nimellä "Bruno Granit-Ilmoniemi":
Nimellä "Bruno Ilmoniemi":
Jänöyökkönen
Jänöyökkönen ("Acronicta leporina") on melko yleinen, yleensä miltei puhtaan valkoinen yökköslaji.
Puhtaanvalkoisen värityksensä vuoksi jänöyökköstä ei voi sekoittaa muihin yökkösiin, joskin siilikkäissä, villakkaissa ja nirkoissa esiintyy samantapaisia lajeja. Lisäksi joskus perhonen voi olla yleissävyltään harmahtava. Sekä etu- että takasiivet ovat valkoiset. Etusiiven munuaistäplä on musta, kooltaan vaihteleva ja sen kohdalla siiven etureunaan ulottuu tumma viiru. Ulompi poikkiviiru saattaa erottua mustana. Siipiripset ovat mustavalkoiset. Siipiväli 35–45 mm.
Toukka on täysikasvuisena vaalean vihreä ja kokonaan hyvin pitkien valkoisten karvojen peittämä.
Lajin levinneisyys kattaa Euroopan ja ulottuu idässä aina japaniin saakka. Sitä tavataan myös Pohjois-Amerikassa. Suomessa jänöyökköstä tavataan etelärannikolta ainakin Keski-Lapin korkeudelle saakka. Pohjoista kohti laji harvinaistuu. Perhoset ovat lennossa kesäkuun alusta heinäkuun puoleenväliin.
Jänöyökkönen on avoimien lehti- ja sekametsien yleinen mutta tavallisesti harvalukuinen asukas, jota tavataan myös viljelysmailla, puistoissa ja puutarhoissa. Perhoset lentävät yöllä ja tulevat jonkin verran syötille, huonosti valolle. Toukka koteloituu lahoon puuhun. Kotelo talvehtii.
Toukka elää erilaisilla lehtipuilla, etenkin koivuilla ("Betula").
Sininen divisioona
Sininen divisioona voi tarkoittaa seuraavia asioita:
Ukkovuori
Ukkovuori (myös "Ukkosvuori") on Kymenlaakson maakunnan korkein kohta. 158,5 metriä merenpinnan yläpuolelle kohoava jylhä kallio sijaitsee Kouvolan pohjoisosassa Mäntyharjun rajan tuntumassa.
Jyrkkärinteisen Ukkovuoren juurella on paljon siitä irronneita irtolohkareita sekä niiden muodostamia lohkareluolia.
Vuoden 1918 sisällisodan aikana Ukkovuori toimi valkoisten joukkojen tukikohtana. Pari kilometriä pohjoisempana käytyjen Mouhun taistelun yhteydessä myös Ukkovuoren rinteillä käyttiin kiivaita yhteenottoja, joihin osallistui muun muassa tuleva presidentti Urho Kekkonen.
Wegelin &amp; Co.
Wegelin & Co. on Sveitsin vanhin yksityispankki. Vuonna 1741 perustettu yritys ilmoitti tammikuussa 2013 lopettavansa pankkitoimintansa tunnustettuaan syyllistyneensä veronkierron avustamiseen Yhdysvalloissa. Pankki sopi maksavansa yhteensä 44,4 miljoonan euron korvaukset ja sakot Yhdysvalloissa. Veronkierto kesti noin kymmenen vuotta ja koski ainakin 9,2 miljardin euron varoja. Pankki myi huomattavan osan toiminnoistaan jo helmikuussa 2012 kun syytteet nostettiin.
Julius Caesar (vuoden 1970 elokuva)
Julius Caesar () on Stuart Burgesin ohjaama brittiläinen elokuva vuodelta 1970. "Julius Caesar" perustuu William Shakespearen näytelmään "Julius Caesar" (1599). Robert Furnival laati käsikirjoituksen näytelmän pohjalta.
"Julius Caesarin" pääosissa ovat Charlton Heston (Mark Antony), Jason Robards (Brutus) ja John Gielgud (Julius Caesar). Vuoden 1970 "Julius Caesar" on ensimmäinen näytelmän elokuvaversio, joka on kuvattu värillisenä.
"Julius Caesar" kuvattiin Technicolor-menetelmällä Englannin Hertfordshiren Borehamwoodissa MGM British Studiosilla, Buckinghamshiren Iver Heathissa Pinewood Studiosilla ja Espanjassa.
"Julius Caesar" sai ensi-iltansa Lontoossa 4. kesäkuuta vuonna 1970. Yhdysvalloissa elokuva ensiesitettiin New Yorkissa 3. helmikuuta vuonna 1971. Commonwealth United Entertainment toimi elokuvan levittäjänä Isossa-Britanniassa ja American International Pictures Yhdysvalloissa.
Elokuva sai osakseen lähinnä negatiivista palautetta. Robardsin roolisuoritusta Brutuksena kritisoitiin puiseksi.
John Gielgud näytteli Cassiusta "Julius Caesarissa" (1953), jonka ohjasi Joseph L. Mankiewicz.
Charlton Heston oli näytellyt kerran aiemmin Mark Antonya, varhaisessa "Julius Caesarin" elokuvaversiossa "Julius Caesar", joka sai ensi-iltansa vuonna 1950. Heston näytteli Mark Antonya vielä vuonna 1972 julkaistussa "Anthony ja Kleopatra", joka perustuu Shakespearen "Antonius ja Kleopatra" -näytelmään. Heston myös ohjasi elokuvan.
Richard Johnson näytteli Mark Antonya monta kertaa teatterilavoilla 1960-1990-luvuilla molemmissa "Julius Caesar" ja "Antonius ja Kleopatra" -näytelmissä.
"Julius Caesar" on julkaistu videolle ja DVD:lle.
Kuoleman linja
Kuoleman linja (; Yhdysvalloissa "Raw Meat") on vuonna 1972 ensi-iltansa saanut Gary Shermanin ohjaama brittiläinen kauhuelokuva, jonka pääosissa ovat Donald Pleasence, Norman Rossington ja David Ladd.
Myöhään eräänä iltana Lontoon strip-tease -korttelissa James Manfred (James Cossins) vedetään metroaseman portaita alas. Sievä lontoolaistyttö Patricia Wilson (Sharon Gurney) sekä hänen amerikkalainen poikaystävänsä Alex Campell (David Ladd) löytävät Manfredin kuolleena. Käyntikortti paljastaa hänen henkilöllisyytensä ja nuoret menevät hakemaan apua. Kun he palaavat poliisi mukanaan, ruumis on kadonnut...
Ohjaaja Sherman käsikirjoitti elokuvan Ceri Jonesin kanssa. Paul Maslansky tuotti elokuvan. "Kuoleman linja" kuvattiin Technicolor-menetelmää käyttäen. Elokuva kuvattiin Lontoossa.
"Kuoleman linja" sai ensi-iltansa kotimaassan Isossa-Britanniassa vuonna 1972. Elokuva julkaistiin Yhdysvalloissa syyskuussa vuonna 1973 nimellä "Raw Meat". Elokuva pääsi teatterilevitykseen myös Länsi-Saksaan 12. maaliskuuta vuonna 1976 ja Ranskaan 13. elokuuta vuonna 1986.
"Kuoleman linjalla" on Rotten Tomatoes -sivustolla 86 prosentin "tuore"-arvosana, joka perustuu seitsemään arvosteluun. "Kuoleman linja" sai vuonna 1975 parhaan kauhuelokuvan Saturn-ehdokkuuden.
Elokuva on julkaistu DVD:lle vuosina 2003 ja 2006.
Jaana Aalto
Jaana Aalto (o.s. Matilainen, s. 1959) on vesantolaissyntyinen, nykyisin Hämeenlinnassa asuva kuvataiteilija. Aalto tunnetaan erityisesti kirjakuvituksistaan, joista suuren osan hän on tehnyt yhteistyössä kirjailija Marjut Hjeltin kanssa. Aalto käyttää työssään retussiruiskua ja guassimaalausta. Hän on taiteilijauransa aikana suunnitellut noin 2000 postikorttiaihetta. Aalto on suunnitellut vuonna 2016 ilmestyvän postimerkkiarkin "Ajatusten siivin". Aallon postikorttien keräilijät ovat perustaneet Jaana Aallon Postikorttien Ystävät ry:n.
Jaana Aalto on naimisissa valokuvaaja Terho Aallon kanssa. Arkeologi Ilari Aalto on heidän poikansa.
Carl Tersmeden
Carl Tersmeden (23. huhtikuuta 1715 Smedjebacken – 25. joulukuuta 1797) oli ruotsalainen amiraali. Suomenlinnan ja Karlskronan linnoituksissa palvellut Tersmeden tunnetaan yksityiskohtaisista päiväkirjoistaan, joita hän piti koko elämänsä ajan.
Larsbon ruukissa Taalainmaalla syntynyt Tersmden aloitti sotilasuransa laivastossa vuonna 1733. Suomenlinnassa hän palveli kapteeniluutnanttina sen rakentamisen aikana vuosina 1749–1763.
Tersmeden asui omistamassaan Albergan kartanossa vuosina 1752–1765. Espoon Leppävaarassa sijaitsevaan kartanoon hän rakennutti muun muassa uuden päärakennuksen sekä barokkityylisen puutarhan. Tersmedenin aikana kartanosta tuli Helsingin seudun aateliskulttuurin keskus, jossa Suomenlinnan upseerit vieraineen usein kokoontuivat.
Hän perusti myös tiiliruukin läheiseen Laajalahteen. Nykyisin sen paikalla on Ruukinrannan asuinalue.
Tersmeden ylennettiin amiraaliksi vuonna 1774 ja neljä vuotta myöhemmin hänet aateloitiin. Erottuaan armeijan palveluksesta vuonna 1781 Tersmden toimi muun muassa valtiopäivämiehenä.
Tersmedenin 11 000 sivua käsittäneet päiväkirjat julkaistiin vuosina 1912–1919 kuusiosaisena kirjasarjana "Amiral Carl Tersmedens memoarer". Nimestään huolimatta ne eivät ole varsinaisia muistelmateoksia vaan päiväkirjamerkintöjä. Tersmedenin päiväkirjat ovat merkittävin Ruotsin valtakunnan 1700-luvun aateliselämän kuvaus.
Teossarjan neljäs osa "Ur frihetstidens lif" käsittelee Tersmedenin aikaa Suomessa. Hän kertoo yksityiskohtaisia kuvauksia Albergan, Suomenlinnan ja Helsingin seuraelämästä. Lisäksi Tersmeden kuvaa vierailujaan Uudenmaan ulkopuolelle kuten esimerkiksi Köyliönkartanoon.
Sergiu Nicolaescu
Sergiu Florin Nicolaescu (13. huhtikuuta 1930 Târgu Jiu – 3. tammikuuta 2013 Bukarest) oli romanialainen elokuvaohjaaja, näyttelijä ja poliitikko. Nicolaescu ohjasi yli 60 elokuvaa viisi vuosikymmentä kestäneellä urallaan. Nicolaescu astui politiikkaan pian kommunistihallinnon kaatumisen jälkeen vuonna 1989. Hänet valittiin senaattiin sosiaalidemokraattisen puolueen edustajaksi vuonna 1992.
Ty Rattie
Ty Rattie (s. 5. helmikuuta 1993 Calgary, Alberta) on kanadalainen jääkiekkoilija, pelipaikaltaan laitahyökkääjä. Hän edustaa tällä hetkellä AHL-farmiliigassa pelaavaa Chicago Wolvesia.
Rattie on NHL-joukkue St. Louis Bluesin toisen kierroksen varaus vuoden . Ennen ammattilaisuraansa hän pelasi WHL-liigan Portland Winterhawksissa.
Rattie edusti maajoukkuetasolla Kanadaa vuoden 2013 nuorten MM-kisoissa Venäjällä. Kanada jäi turnauksessa ennakkosuosikin asemastaan huolimatta mitalisijojen ulkopuolelle neljänneksi.
Nokia 6020
Nokia 6020 on Nokian vuonna 2004 julkaistu matkapuhelin.
Nokia 6021 on Nokian vuonna 2005 julkaistu matkapuhelin.
Nokia 6030
Nokia 6030 on Nokian vuonna 2005 julkaistu matkapuhelin.
Nokia 6070
Nokia 6070 on Nokian vuonna 2006 julkaistu matkapuhelin.
Nokia 6100
Nokia 6100 on Nokian vuonna 2002 julkaistu matkapuhelin. Sen muotoilusta vastasi Nokian silloinen muotoilujohtaja Frank Nuovo.
Martti Kemppi
Martti Kemppi (13. syyskuuta 1919 Antrea - 3. marraskuuta 2002 Lahti) oli suomalainen yritysjohtaja, Kemppi Oy:n perustaja ja teollisuusneuvos. Martti Kemppi perusti Kemppi Oy:n vuonna 1949. Martti Kempillä oli 10 sisarusta, kansakoulun hän kävi Viipurin maalaiskunnassa. Martti Kemppi joutui talvisotaan vuonna 1939 ja hän joutui myös jatkosotaan, jossa hän palveli Karjalankannaksella. Lahteen Kemppi muutti sotien jälkeen. Vuonna 1980 Kemppi Oy:n johtoon tuli Martti Kempin poika Jouko Kemppi. Martti Kemppi sai teollisuusneuvoksen arvonimen vuonna 1972. Hän kuoli Lahdessa 83-vuotiaana loppuvuodesta 2002.
Luettelo maailman suurimmista lentoyhtiöistä
Maailman suurimmista lentoyhtiöistä on useampi luettelo, koska on olemassa useita eri tapoja mitata maailman suurin lentoyhtiö.
Kirje ateenalaisille
Kirje ateenalaisille eli "Kirje Ateenan senaatille ja kansalaisille" (; ) on keisari Julianus Apostatan kirjoittama julkinen kirje, joka oli nimensä mukaisesti osoitettu ateenalaisille.
Julianus kirjoitti kirjeen vuonna 361. Hän oli saanut Galliassa sotavoittoja ja hänen joukkonsa olivat julistaneet hänet uudeksi keisariksi. Näin Julianus oli käytännössä kaappaamassa valtaa serkultaan Constantiukselta. Loppuvuodesta tilanne oli muuttumassa sisällissodaksi. Tuolloin Julianus kirjoitti joukon kirjeitä marssiessaan joukkoineen itään päin kohtaamaan Constantiuksen armeijan, tarkoituksenaan oikeuttaa valtaistuinta koskevat vaatimuksensa. Ateenalaisten lisäksi hän kirjoitti Rooman senaatille, spartalaisille sekä korinttilaisille. Ateenalaisille osoitettu kirje on näistä ainoa nykyaikaan säilynyt.
Sisällissodan esti lopulta vain Constantiuksen sairastuminen ja kuolema. Näin Julianus sai keisariuden. Kirje on ilmeisesti kirjoitettu vasta sen jälkeen, kun Julianus jo oli saanut tiedon Constantiuksen kuolemasta.
Kirje on käytännössä apologia eli puolustuspuhe, jossa Julianus haluaa kertoa omat keisariksi valitsemiseen liittyneet tekonsa filosofian ja oikeudenmukaisuuden perintöä vaaliville ateenalaisille. Hän kertoi kirjeessään omista elämänvaiheistaan ja pyrki perustelemaan tekojaan, jotka olivat johtaneet sen hetkiseen poliittiseen tilanteeseen. Näin kirje on sisällöltään hyvin omaelämäkerrallinen.
Julianus kuvasi kirjeessään areiolaisen kristityn Constantiuksen samanlaiseksi pahantekijäksi kuin aiemmat pakanalliset keisarit olivat olleet ja piti tätä näin tekopyhänä. Näin hän pääsi ilmaisemaan vihaansa serkkuaan kohtaan; hän syytti tätä mm. oman perheensä surmasta ja omasta karkotuksestaan ja vangitsemisestaan aiemmin. Tekopyhyyden syytteen Julianus laajensi samalla koskemaan kaikkia kristittyjä. Hän kertoi selvinneensä Constantiuksen hänelle aiheuttamista koettelemuksista jumalien ja näiden keinonaan käyttämän filosofian avulla.
Nokia 6108
Nokia 6108 on Nokian vuonna 2003 julkaistu matkapuhelin.
Nokia 6120 classic
Nokia 6120 Classic on Nokian vuonna 2007 julkaisema matkapuhelin. Siinä on kahden megapikselin pääkamera salamavalolla ja digitaalisella zoomilla sekä videopuhelut mahdollistava etukamera. Puhelimessa on käyttöjärjestelmänä Series 60, joka mahdollistaa useampien sovellusten käytön samanaikaisesti.
Muita ominaisuuksia ovat mm.
International Airlines Group
International Airlines Group (IAG; virallisesti International Consolidated Airlines Group, S.A.) on brittiläis-espanjalainen monikansallinen lentoyhtiöiden emoyhtiö. Yhtiön pääkonttori on Lontoossa ja kotipaikka Madridissa. Yhtiö muodostettiin tammikuussa 2011 Britannian ja Espanjan kansallisten lentoyhtiöiden British Airwaysin ja Iberian fuusioitumisen seurauksena.
FedEx Express
FedEx Express on yhdysvaltalainen, kuljetetun rahdin mukaan maailman suurin rahtilentoyhtiö. Yhtiö on FedEx-logistiikkayhtiön tytäryhtiö.
Ilmajoen museo
Ilmajoen museo sijaitsee Kyrönjoen länsirannalla Ilmajoella, Etelä-Pohjanmaalla. Museo on perustettu 1914 valmistuneeseen museorakennukseen, jonka suunnittelivat arkkitehti Aarne Savela ja rakennusmestari Valle Antila Ilmajoen vanhan kirkon (järjestyksessään toinen, 1600-luvulta) piirustusten pohjalta (tornin malli peräisin Naantalin kirkosta) ja kirkon alkuperäiselle sijaintipaikalle. Pihapiiriin on vuosien saatossa myös siirretty rakennuksia, kuten kirkkomuseona toimiva entinen siunauskappeli, tuulimylly, markkina- ja vilja-aitat sekä Aallon patteriston perinnetalo. Museon viereisellä kentällä sijaitsee Ilkan patsas.
Piikkimonnit
Piikkimonnit ("Ictaluridae") on monnikaloihin kuuluva heimo. Heimon lajeja tavataan luonnovaraisina Pohjois- ja Väli-Amerikasta makeista vesistä.
Piikkimonnien heimoon kuuluu 7 sukua ja lähteestä riippuen 45–76 lajia. Pienin heimon laji "Noturus stanauli" jää 4,6 cm:n mittaiseksi, kun suurimmat lajit sinipiikkimonni ("Ictalurus furcatus") ja lättäpiikkimonni ("Pylodictis olivaris") voivat saavuttaa 160 cm:n pituuden. Tyypillisiä piirteitä ovat suomuttomuus kuonon 4 viiksisäieparia, rasvaevä, ja selkäevän ja rintaevien terävät piikit. "Noturus"-suvun lajeilla rintaevien piikit ovat yhteydessä myrkkyrauhaseen. Neljä piikkimonnilajia ovat silmättömiä ja elävät maanalaisissa luolissa. Pyrstöevä voi olla pyöreähkö tai haarautunut.
Piikkimonnilajien luonnollinen levinneisyysalue ulottuu Kalliovuorilta Kanadasta, Yhdysvaltojen läpi etelään aina Guatemalaan asti. Ne ovat makeavetisten jokien ja järvien kaloja. Eräitä lajeja on istutettu muuallekin, esimerkiksi piikkimonnia ("Ameiurus nebulus") Suomeen. Heimon kalat ovat tyypillisesti yöaktiivisia. Pienimmät lajit syövät vesihyönteisiä ja tai nilviäisiä ja suuremmat lajit myös kaloja ja äyriäisiä. Piikkimonnit sietävät melko hyvin mataliakin veden happipitoisuuksia. Monet suurikokoiset piikkimonnilajit, muun muassa pilkkupiikkimonni ("Ictalurus punctatus"), ovat tärkeitä ruokakaloja ja vapaa-ajankalastuksen kohteita ja niitä myös viljellään kaupallisesti.
Tamanar
Tamanar () on kunta Essaouiran provinssissa Marrakech-Tensift-El Haouzin hallintoalueella Marokossa. Asukkaita Tamanarissa oli vuoden 2004 väestönlaskennassa 9 984, joista yksi oli ulkomaalainen. Kotitalouksia oli 1 935. Vuonna 1994 asukkaita oli 8 620 ja kotitalouksia 1 521.
Tamanar sijaitsee noin 80 kilometriä Essaouiran kaupungista etelään.
Veiko Õunpuu
Veiko Õunpuu (s. 16. maaliskuuta 1972 Saarenmaa) on virolainen elokuvaohjaaja ja käsikirjoittaja. Hän on ohjannut muun muassa elokuvat "Sügisball" (2007), "Püha Tõnu kiusamine" (2009) ja "Free Range" (2013).
Nokia 6125
Nokia 6125 on Nokian vuonna 2006 julkaistu matkapuhelin.
Nokia 6130
Nokia 6130 on Nokian vuonna 1998 julkaistu puhelin. Puhelin toimi ainoastaan 1800 MHz GSM-verkossa, jolloin sen käyttöalue Suomessa rajoittui lähinnä kaupunkialueille joille kyseistä verkkoa oli laitteen julkaisuajankohtana rakennettu. Markkinoinnissa tämän tyyppisiä laitteita kutsuttiin citypuhelimiksi, tavanomaista halvempien puheluhintojen toimiessa houkuttimena.
Nokia 6136
Nokia 6136 on Nokian vuonna 2006 julkaistu matkapuhelin.
Hark! The Herald Angels Sing
Hark! The Herald Angels Sing on joululauluna tunnettu englantilainen virsi.
Tekstin on kirjoittanut Charles Wesley ja se ilmestyi hänen veljensä John Wesleyn julkaisemassa kokoelmassa "Hymns and Sacred Poems" vuonna 1739 nimellä ”Hark! How All The Welkin Rings”. Charles Wesley muokkasi kappaletta vuonna 1743 ja George Whitfield sekä Martin Madan tekivät sanoihin muutoksia vuosina 1753 ja 1760, minkä jälkeen ne saivat pääosin nykyisen asunsa. Melodia on peräisin saksalaisen Felix Mendelssohnin vuonna 1840 säveltämästä kuoroteoksesta "Festgesang", joka oli omistettu kirjapainotaidon keksimisen 400-vuotisjuhlalle. William H. Cummings sovitti Mendelssohnin teoksen toiseen osan sisältyvän ”Vaterland, in deinen Gauen” -laulun sävelen tähän kappaleeseen vuonna 1855.
Kappaleen on suomentanut Erkki Ainamo nimellä ”Enkellaulu kajahtaa” ja Martti Haapakoski nimellä ”Kaikuu laulu enkelkuoron”. Se sisältyy myös Suomen evankelis-luterilaisen kirkon ruotsinkieliseen virsikirjaan virtenä numero 26 nimellä ”Lyssna värld till ängelns ord”.
Nokia 6150
Nokia 6150 on Nokian vuonna 1998 julkaistu puhelin.
Riksantikvarieämbetet
Riksantikvarieämbetet (RAÄ) on ruotsalainen valtionvirasto, joka vastaa kulttuuriympäristöön ja kulttuuriperintöön liittyvistä asioista. Suurin osa viraston toimistoista sijaitsee Tukholmassa, Visbyssä ja Tumbassa, mutta toimintaa on myös monilla paikkakunnilla, joilla ylläpidetään kulttuurihistoriallisesti arvokkaita kiinteistöjä tai tehdään arkeologista tutkimusta. RAÄ toimii Ruotsin kulttuuriministeriön () alaisuudessa.
Toiminnan kokonaistavoitteena on kulttuuriperinnön vaaliminen ja sen nivominen kestävään yhteiskuntakehitykseen ja hyvään elinympäristöön. RAÄ:n tehtävänä on auttaa kulttuuriympäristöjä, muinaismuistoja ja kulttuurikohteita koskevaa tutkimusta ja tietämyksen kehittämistä. Viraston tehtäviin kuuluvat myös aiheisiin liittyvä tiedotus ja neuvonta. Kulttuuriympäristöjen suojeleminen ja näytteillepaneminen, arkisto- ja kirjastotoiminta, arkeologiset tutkimushankkeet yhdessä museoiden kanssa sekä eri museoiden kokoelmien vaaliminen ovat myös osa viraston tehtäväkenttää.
"Riksantikvarie"-viran perusti Kustaa II Aadolf 20. toukokuuta 1630. Ensimmäinen viranhaltija oli Johannes Bureus. Bureus oli 1600-luvun merkittävin riimukirjoitustutkija, oli ollut kuninkaan yksityisopettajana ja herättänyt tämän kiinnostuksen muinaismuistoihin.Riksantikvarieämbetetin sivusto
Adolf Grotenfelt
Adolf Grotenfelt (1828–1892) oli suomalainen hovioikeudenneuvos ja vankeinhoitohallituksen ensimmäinen ylijohtaja. Grotenfelt kiersi 1850-luvulla ulkomailla tutustumassa vankeinhoitoon ja toteutti saamiaan ajatuksia Suomessa. Hänen puheenjohdollaan 1877–1878 toimineen komitean esitykset tuottivat merkittäviä uudistuksia. Hän oli vankeinhoitohallituksen vt. ylijohtaja vuodesta 1881 ja vakinainen 1888–1891. Grotenfelt oli valtiopäivillä aateliston jäsen 1863–1888 ja puolusti useita vapaamielisiä uudistuksia. Hän toimi vuoden 1869 valtiopäiväjärjestyksen laatineen perustuslakikomitean sihteerinä.
Nils Grotenfelt
Nils Gustaf Maximilian Grotenfelt (1846–1902) oli Maanviljelyshallituksen ensimmäinen ylijohtaja, maanviljelysneuvos. Hän oli viraston johdossa 1892–1902 ja oli Suomen uudenaikaisen meijeritalouden luoja ja maatiaiskarjan jalostuksen alkuunpanija. Hän oli valtiopäivillä edustajana aatelissäädyssä 1872–1899. Hän julkaisi alan oppikirjoja.
Hänen veljensä oli Karl Gustaf Johannes (Gösta) Grotenfelt.
Billy Gilmour
Hamilton Livingstone ”Billy” Gilmour (21. maaliskuuta 1885 – 13. maaliskuuta 1959) oli kanadalainen ammattilaisena pelannut jääkiekkoilija. Laitahyökkääjä Gilmour edusti Ottawa Hockey Clubia sarjanaan Canadian Amateur Hockey League. Hän voitti Ottawassa viidesti Stanley Cupin. Billy Gilmour pelasi myös McGill Universityn ja Montreal Victoriasin joukkueissa. Hän lopetti huipputasolla 1909, mutta palasi pelaamaan kaksi ottelua Ottawassa vielä kaudella 1915–1916 NHA:ssa.
The Voice of Finland (2. tuotantokausi)
"The Voice of Finlandin" toinen tuotantokausi alkoi Nelosella 4. tammikuuta 2013. Ohjelmaa juonsivat Axl Smith ja backstage-toimittajana suorissa lähetyksissä toiminut Tea Khalifa. Neljä tähtivalmentajaa olivat Elastinen, Lauri Tähkä, Paula Koivuniemi ja Michael Monroe.
Villin kortin avulla täydennetään Elastisen, Laurin, Paulan ja Michaelin joukkueet. Kilpailijat valitaan Radio Aalto -radiokanavalla viikon 7/2013 aikana.
Nokia 6151
Nokia 6151 on Nokian vuonna 2006 julkaistu matkapuhelin.
Nokia 6170
Nokia 6170 on Nokian vuonna 2004 julkaistu matkapuhelin.
Rautakoura
Rautakoura on bluegrassia soittava yhtye Helsingistä. Yhtye perustettiin vuonna 2004. Bändissä ovat alusta asti soittaneet Juho Häme (basso), Lauri Häme (banjo), Matti Mikkelä (mandoliini ja kitara) ja Pekka Pyysalo (kitara).
Rautakoura osallistui vuoden 2013 Uuden Musiikin Kilpailuun, ja pääsi kymmenen parhaan joukkoon, karsiutuen semifinaalissa.
Rautakoura on julkaissut kuusi levyä: "Kaikki Peliin" (2005), "Rautakoura" (2006), "Maailman ympäri" (2007), "Kadulta" (2008), "Neljä vuodenaikaa" (2010) ja "Tien päällä taas" (2013).
Kaikki Peliin
Rautakoura
Maailman ympäri
Kadulta
Neljä vuodenaikaa
Tien päällä taas
Paavo Kinnunen (näyttelijä)
Paavo Kinnunen (s. 1987) on suomalainen näyttelijä.
Hänen vanhempansa ovat näyttelijät Heikki Kinnunen ja Satu Silvo. Kinnusen sisko Vilma Kinnunen ja velipuoli Santeri Kinnunen ovat myös näyttelijöitä.
Elokuvaroolien lisäksi Paavo on mukana Tripla-ohjelmassa.
Japandroids
Japandroids on kanadalainen rock-duo Vancouverista, Brittiläisestä Columbiasta, joka perustettiin vuonna 2006. Yhtyeen jäsenet ovat: Brian King (kitara, laulu) ja David Prowse (rummut, laulu). Japandroids nousi suosioon vuonna 2009 julkaistun debyyttialbumi Post-Nothingin myötä. Yhtye kiersi laajasti vuosina 2009-2010, ja sai kiitosta energisistä live-esiintymisistä.
Sovajärvi
Sovajärvi on entinen Sallan kylä Suomen Neuvostoliitolle luovuttamalla Sallan alueella. Sotien ja alueluovutusten jälkeen kotinsa menettäneet Sovajärven kylän asukkaat asutettiin Suomen puolelle jääneeseen Sallan Hautajärven ympäristöön, Oulankaan ja Isoviitaan. Kylä on nykyisin asumaton. Sovajärvi sijaitsi samannimisen järven rannalla.
Tuutijärvi
Tuutijärvi () on järvi ja entinen Sallan kylä Suomen Neuvostoliitolle luovuttamalla Sallan alueella. Kylä on nykyisin asumaton. Sotien ja alueluovutusten jälkeen kotinsa menettäneet Tuutijärven kylän asukkaat asutettiin Suomen puolelle jääneeseen Sallan Ahvenselän alueelle.
Vuorijärvi (Salla)
Vuorijärvi on entinen Sallan kylä ja järvi Suomen Neuvostoliitolle luovuttamalla Sallan alueella. Kylä on nykyisin asumaton. Sotien ja alueluovutusten jälkeen kotinsa menettäneet Vuorijärven kylän asukkaat asutettiin Suomen puolelle jääneeseen Sallan Varvikon kylään. Vuorijärvi on pieni Kantalahden piirin järvi, jonka pinta-ala on 1,1 neliökilometriä. Järvi sijaitsee 157 metriä merenpinnan yläpuolella.
Sallansuu
Sallansuu on entinen Sallan kylä Suomen Neuvostoliitolle luovuttamalla Sallan alueella.
Yläkurtti
Yläkurtti on entinen Sallan kylä Suomen Neuvostoliitolle luovuttamalla Sallan alueella.
Chichaoua
Chichaoua () on kunta Chichaouan provinssissa Marrakech-Tensift-El Haouzin hallintoalueella Marokossa. Asukkaita Chichaouassa oli vuoden 2004 väestönlaskennassa 15 657, joista seitsemän oli ulkomaalaista. Kotitalouksia oli 3 115. Vuonna 1994 asukkaita oli 9 738 ja kotitalouksia 1 743.
Chichaoua on Marrakech-Tensift-El Haouzin hallintoalueella sijaitsevan Chichaouan provinssin hallinnollinen keskus. Idässä kunta rajautuu Lamzoudian maalaiskuntaan, etelässä Sidi Bouzid Arragraguin maalaiskuntaan sekä lännessä ja pohjoisessa Ahdilin maalaiskuntaan. Chichaoua on merkittävä teiden risteyskohta; itä–länsisuuntainen tie Marrakeshista Essaouiraan kulkee Chichaouan kautta. Samoin tie Agadiriin lähtee Chichaouasta etelään. Chichaouasta Marrakeshiin on matkaa 73 kilometriä ja Essaouiraan 110 km.
Oulad Bou Sbaa -heimoon kuuluvat ihmiset asuttivat Chichaouan seudun. He saapuivat Pohjois-Afrikkaan 1200-luvulla. Toisen lähteen mukaan heimon jäseniä oli seudulla jo 1000-luvulla. Chichaouan seutu oli 1500-luvulla huomattava sokerintuotantoalue, ja muutaman kilometrin päässä pohjoisen Chemaiaan johtavan tien varrella on jäänteitä sokerintuotantotehtaasta. Alueella on säilynyt myös osia akveduktista, joka kuljetti vettä tehtaalle ja sokeriruokoviljelyksille. Marokosta kuljetettiin tuohon aikaan sokeria useisiin Euroopan maihin.
Chichaoua tunnetaan matoistaan, jotka ovat väriltään voimakkaan punaisia ja niissä esiintyy vinoneliöitä. Kuva-aiheiltaan matot muistuttavat Rabatissa valmistettavia mattoja tai niissä on eläinhahmoja, kuten käärmeitä ja skorpioneja. Eläinhahmot matoissa ovat epätavallisia Marokossa. Aikaisemmin matoissa käytetty väri saatiin värimatara-kasvista, mutta nykyisin väri valmistetaan kemiallisin menetelmin.
Hallapuro
Hallapuro on kylä Vimpelissä, Etelä-Pohjanmaan maakunnan Järviseudun seutukunnassa.
Karttakeskus
Karttakeskus Oy on Affectoon kuuluva yritys, joka on erikoistunut paikkatietojärjestelmiin ja karttoihin. Se on aiemmin tunnettu muun muassa nimellä "Genimap".
Oskar Silén
Jon Oskar Silén (s. 29. toukokuuta 1973, Helsinki) on suomenruotsalainen näyttelijä, ohjaaja ja muusikko.
Oskar Silén valmistui Teatterikorkeakoulusta vuonna 1997 ja on työskennellyt näyttelijänä monissa suomalaisissa ja ruotsalaisissa teattereissa sekä ohjaajana muun muassa Teatteri Taiminessa, Turun ruotsalaisessa teatterissa ja Wasa teatterissa. Hän on esiintynyt muun muassa elokuvissa "Etulinjan edessä" ja "Leijat Helsingin yllä".
Silén on asunut Japanissa, Kiinassa, Hollannissa, Englannissa sekä Suomessa.